Lenny Bruce

Lenny BRUCE (naskita kiel Leonard Alfred Schneider la 13-an de oktobro 1925, en Mineola, Novjorkio; mortis la 3-an de aŭgusto 1966, en Los-Anĝeleso, Kalifornio) estis usona tujkomediisto kaj satiristo, kiu famiĝis en la 1950-aj kaj 1960-aj jaroj pro sia pionira stilo. Bruce ludis signifan rolon en transformado de tujkomedio de formo de nura ŝerco-rakontado al inteligenta kaj aktuala distro. Ĝis tiu tempo, komikistoj rakontis "regulajn" ŝercojn kaj iliaj spektakloj estis plejparte netuŝitaj de aktualaj eventoj kaj sociaj problemoj kaj ne estis "interagaj".

Liaj aŭdacaj opinioj, vivstilo, arestoj kaj polemikaj procesoj, same kiel la cirkonstancoj de lia morto (oficiale atribuita al trodozo), gajnis al li kultan sekvantaron, ne malpleje inter rokmuzikistoj, el kiuj multaj citis lin kiel gravan influon.

Li estis konata pro sia sincera, libera kaj kritika stilo de komedio, kiu integris satiron, politikon, religion, sekson kaj blasfemojn. Li estis kondamnita pro obsceneco en 1964 kaj postmorte pardonita en 2003.

La spektakloj de Bruce karakteriziĝis per sarkasmaj pikoj kontraŭ la establita ordo, rompado de sociaj tabuoj, kaj uzado de "maldeca" lingvaĵo. Li estas konata pro dirado, ke lia spektaklo baziĝas sur malbono, la subprematoj, malvirtoj, kaj maljusteco en la mondo, kaj ke se ĉi tiu mondo iam fariĝus justa kaj pura, li estus senlabora.

En la historio de komedio, ĉefe en Usono, Bruce estas konata pro tio, ke li pavimis la vojon por estontaj sinceraj komikistoj de la kontraŭkultura epoko kaj lia proceso estas vidata kiel turnopunkto por parollibereco en tiu lando. En 2017, la revuo Rolling Stone vicigis lin trie en sia listo de la 50 plej grandaj tujkomediistoj de ĉiuj tempoj, post Richard Pryor kaj George Carlin.Matthew Love, The 50 Best Stand-up Comics of All Time, Rolling Stone, February 14, 2017. 

 Referencoj 

 Eksteraj ligiloj 

 La oficiala retejo de Lenny Bruce
 FBI-registraĵoj: La Trezorejo - Lenny Bruce ĉe fbi.gov


 Lia heredaĵo 







Kategorio:Judaj kontraŭfaŝistoj
Kategorio:Usonaj kontraŭfaŝistoj
Kategorio:Usonaj komikistoj
Kategorio:Usonaj satiristoj
Kategorio:Kontraŭkulturo de la 1960-aj jaroj
Kategorio:Kritikistoj de la Katolika Eklezio
Kategorio:Cenzuro en arto